title: Parlamento darbo tvarkos taisyklių 139 straipsnio taikymo pratęsimas iki septintosios Parlamento kadencijos pabaigos 2009 m. kovo 11 d. Europos Parlamento sprendimas dėl Parlamento darbo tvarkos taisyklių 139 straipsnio taikymo pratęsimo iki septintosios Parlamento kadencijos pabaigos

text:
1.4.2010

               LT

               Europos Sąjungos oficialusis leidinys

               CE 87/186

         2009 m. kovo 11 d., trečiadienisParlamento darbo tvarkos taisyklių 139 straipsnio taikymo pratęsimas iki septintosios Parlamento kadencijos pabaigos
   P6_TA(2009)0116
   2009 m. kovo 11 d. Europos Parlamento sprendimas dėl Parlamento darbo tvarkos taisyklių 139 straipsnio taikymo pratęsimo iki septintosios Parlamento kadencijos pabaigos
   2010/C 87 E/40

      Europos Parlamentas,

   atsižvelgdamas į EB sutarties 290 straipsnį,
   atsižvelgdamas į 1958 m. balandžio 15 d. Tarybos reglamentą Nr. 1, nustatantį kalbas, kurios turi būti vartojamos Europos ekonominėje bendrijoje (1), su paskutiniais pakeitimais, padarytais Tarybos reglamentu (EB) Nr. 920/2005 (2),
   atsižvelgdamas į 2008 m. lapkričio 17 d. biuro patvirtintą Daugiakalbystės elgesio kodeksą,
   atsižvelgdamas į 2006 m. gruodžio 13 d. biuro sprendimą, pagal kurį leidžiama nukrypti nuo 138 straipsnio nuostatų, ir į vėlesnius biuro sprendimus, pagal kuriuos nukrypimo taikymas pratęsiamas iki esamos Parlamento kadencijos pabaigos,
   atsižvelgdamas į Darbo tvarkos taisyklų 138 ir 139 straipsnius,

               A.

               kadangi pagal Parlamento darbo tvarkos taisyklių 138 straipsnį Parlamento dokumentai turi būti parengti oficialiosiomis kalbomis, o visi Parlamento nariai turi teisę kalbėti Parlamente savo pasirinkta oficialiąją kalba ir atliekamas vertimas žodžiu į kitas oficialiąsias kalbas,

               B.

               kadangi pagal Darbo tvarkos taisyklių 139 straipsnį 138 straipsnio taikymo išimtys leidžiamos iki šeštosios Parlamento kadencijos pabaigos, susidarius atitinkamoms sąlygoms, kai nepaisant taikytų reikiamų išankstinių priemonių neturima reikiamo skaičiaus tam tikrą oficialiąją kalbą mokančių lingvistų; kadangi atsižvelgdamas į kiekvieną oficialiąją kalbą, kurios atžvilgiu reikia taikyti leidžiančią nukrypti nuostatą, biuras, gavęs generalinio sekretoriaus pasiūlymą, išsiaiškina, ar įvykdytos atitinkamos sąlygos, be to, biuras peržiūri savo sprendimą kas šeši mėnesiai,

               C.

               kadangi 2006 m. gruodžio 13 d. biuras pripažino, kad kilo sunkumų, susijusių su pakankamu maltiečių, rumunų, bulgarų ir airių kalbų vertimų užtikrinimu, ir šie sunkumai buvo tokie, jog įvykdytos sąlygos, kurioms esant galima taikyti nuostatą, leidžiančią nukrypti nuo 138 straipsnio reikalavimų, kiekvienos iš šių kalbų atžvilgiu; kadangi pagal vėlesnius biuro sprendimus šis taikymas pratęstas, ir nuo 2009 m. sausio 1 d. iki šios Parlamento kadencijos pabaigos leidžianti nukrypti nuostata taikoma bulgarų ir rumunų kalbų atžvilgiu (vertimams žodžiu), čekų kalbos atžvilgiu (vertimams žodžiu Čekijos pirmininkavimo Tarybai metu), maltiečių kalbos atžvilgiu (vertimams žodžiu ir raštu) ir airių kalbos atžvilgiu (vertimams žodžiu ir raštu bei teisiniam–lingvistiniam tikrinimui),

               D.

               kadangi pagal Tarybos reglamentą (EB) Nr. 920/2005 penkeriems metams numatytos laikinosios (atnaujinamos) nukrypti leidžiančios priemonės airių kalbos atžvilgiu,

               E.

               kadangi, nepaisant visų atitinkamų išankstinių priemonių, nesitikima, kad airių ir maltiečių kalbų vertimo pajėgumai bus tokie, jog bus galima teikti visapusiškas vertimo žodžiu į šias kalbas paslaugas nuo septintosios Parlamento kadencijos pradžios; kadangi tam tikrų kitų kalbų atvejais, nors ir bus pakankamų pajėgumų, kad būtų galima patenkinti poreikius, kylančius įprastos Parlamento veiklos metu, vertėjų žodžiu skaičius gali būti nepakankamas, jog būtų galima teikti visapusiškas vertimo žodžiu paslaugas padidėjus atitinkamų vertėjų poreikiui, kai susijusios valstybės narės pirmininkaus Tarybai septintosios Parlamento kadencijos metu,

               F.

               kadangi, nepaisant nuolatinių tarpinstitucinių pastangų, vis dar numanoma, kad kvalifikuotų vertėjų raštu ir teisininkų lingvistų skaičius bus toks ribotas airių kalbos atžvilgiu, kad artimiausiu metu galima užtikrinti tik ribotą vertimą į šią kalbą; kadangi pagal Tarybos reglamentą (EB) Nr. 920/2005 nereikalaujama, kad Europos Sąjungos teisės aktai, priimti iki 2007 m. sausio 1 d. (Acquis), būtų išversti į airių kalbą; kadangi taikant leidžiančias nukrypti priemones, nustatytas tame reglamente, šiuo metu tik Komisijos pasiūlymai dėl bendro sprendimo priėmimo būdu priimamų reglamentų pateikti airių kalba, ir kadangi ši padėtis išlieka ir toliau, Parlamento tarnybos negalės parengti kitų rūšių teisės aktų redakcijų airių kalba,

               G.

               kadangi septintosios Parlamento kadencijos metu kitos Europos valstybės gali tapti Europos Sąjungos narėmis; kadangi atitinkamų naujų kalbų atžvilgiu gali nebūti pakankamo kiekio lingvistų nuo įstojimo dienos, ir reikės pereinamųjų priemonių,

               H.

               kadangi pagal Darbo tvarkos taisyklių 139 straipsnio 4 dalį numatyta, jog biurui pateikus pagrįstą rekomendaciją, Parlamentas gali nuspręsti savo kadencijos pabaigoje pratęsti šio straipsnio taikymą,

               I.

               kadangi, atsižvelgdamas į minėtąsias aplinkybes, biuras rekomendavo pratęsti 139 straipsnio taikymą iki septintosios Parlamento kadencijos pabaigos,

               1.

               nusprendžia pratęsti Parlamento darbo tvarkos taisyklių 139 straipsnio taikymą iki septintosios Parlamento kadencijos pabaigos;

               2.

               paveda Pirmininkui perduoti šį sprendimą Tarybai ir Komisijai susipažinti.

      (1)  OL 17, 1958 10 6, p. 385.

      (2)  OL L 156, 2005 6 18, p. 3.


title: 2015 m. gegužės 28 d. Tarybos sprendimas (BUSP) 2015/837, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai

text:
29.5.2015

               LT

               Europos Sąjungos oficialusis leidinys

               L 132/82

         TARYBOS SPRENDIMAS (BUSP) 2015/837
   2015 m. gegužės 28 d.
   kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2013 m. gegužės 31 d. Taryba priėmė Sprendimą 2013/255/BUSP (1);

               (2)

               2014 m. gegužės 28 d. Taryba priėmė Sprendimą 2014/309/BUSP (2), kuriuo Sprendimu 2013/255/BUSP nustatytų ribojamųjų priemonių taikymas buvo pratęstas iki 2015 m. birželio 1 d.;

               (3)

               remiantis Sprendimo 2013/255/BUSP peržiūros rezultatais, ribojamųjų priemonių taikymas turėtų būti dar kartą pratęstas iki 2016 m. birželio 1 d.;

               (4)

               atsižvelgiant į padėties sunkumą, į Sprendimo 2013/255/BUSP I priedo fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą reikėtų įtraukti vieną asmenį;

               (5)

               vieno asmens nebeturėtų būti Sprendimo 2013/255/BUSP I priedo fizinių ir juridinių asmenų, subjektų ir organizacijų, kuriems taikomos ribojamosios priemonės, sąraše;

               (6)

               informacija, susijusi su tam tikrais asmenimis, išvardytais Sprendimo 2013/255/BUSP I priedo A skirsnyje, turėtų būti atnaujinta;

               (7)

               vadovaujantis 2014 m. liepos 9 d. Bendrojo Teismo sprendimu sujungtose bylose T-329/12 ir T-74/13, Mazen Al-Tabbaa prieš Tarybą
                   (3), taip pat 2015 m. vasario 26 d. Bendrojo Teismo sprendimu byloje T-652/11, Bassam Sabbagh prieš Tarybą
                   (3), Mazen Al-Tabbaa ir Bassam Sabbagh nėra įtraukti į Sprendimo 2013/255/BUSP I priedo fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą;

               (8)

               be to, 2015 m. vasario 12 d. Jungtinių Tautų Saugumo Taryba priėmė Rezoliuciją 2199 (2015), kurios 17 dalimi draudžiama prekyba Sirijos kultūros vertybėmis ir kitais archeologinę, istorinę, kultūrinę, retą mokslinę ir religinę svarbą turinčiais objektais, neteisėtai išvežtais iš Sirijos nuo 2011 m. kovo 15 d.;

               (9)

               todėl Sprendimas 2013/255/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2013/255/BUSP iš dalies keičiamas taip:

               1.

               13a straipsnis pakeičiamas taip:
               „13a straipsnis
               Draudžiama importuoti, eksportuoti, perduoti kultūros vertybes ir kitus archeologinę, istorinę, kultūrinę, retą mokslinę ir religinę svarbą turinčius objektus, kurie 2011 m. kovo 15 d. arba vėliau buvo neteisėtai išvežti iš Sirijos, ar kai yra pagrįstas įtarimas, kad jie buvo neteisėtai išvežti iš Sirijos, arba teikti su jais susijusias tarpininkavimo paslaugas. Draudimas netaikomas, jei įrodoma, kad kultūros objektai saugiai grąžinami jų teisėtiems savininkams Sirijoje.
               Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.“;

               2.

               34 straipsnis pakeičiamas taip:
               „34 straipsnis
               Šis sprendimas taikomas iki 2016 m. birželio 1 d. Jis nuolat peržiūrimas. Prireikus jis atnaujinamas arba iš dalies keičiamas, jeigu Taryba mano, kad jame numatyti tikslai nėra pasiekti.“

         2 straipsnis
   Sprendimo 2013/255/BUSP I priedas iš dalies keičiamas taip, kaip nustatyta šio sprendimo priede.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2015 m. gegužės 28 d.

            Tarybos vardu

            Pirmininkas

         E. RINKĒVIČS

      (1)  2013 m. gegužės 31 d. Tarybos sprendimas 2013/255/BUSP dėl ribojamųjų priemonių Sirijai (OL L 147, 2013 6 1, p. 14).

      (2)  2014 m. gegužės 28 d. Tarybos sprendimas 2014/309/BUSP, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai (OL L 160, 2014 5 29, p. 37).

      (3)  Dar nepaskelbta.

      PRIEDAS

                  I.

                  Į Sprendimo 2013/255/BUSP I priedo A skirsnyje pateiktą asmenų sąrašą įtraukiamas šis asmuo:

                              Vardas, pavardė

                              Identifikavimo informacija

                              Įtraukimo į sąrašą priežastys

                              Įtraukimo į sąrašą data

                              206.

                           Generolas Muhamad (
                                 ) (dar žinomas kaip Mohamed, Muhammad) Mahalla (
                                 ) (dar žinomas kaip Mahla, Mualla, Maalla, Muhalla)

                              Gimęs Džeblos/Latakijos provincijoje.

                              Nuo 2015 m. balandžio mėn. Sirijos karinės žvalgybos 293-iojo padalinio (vidaus reikalai) vadovas. Atsakingas už represijas ir smurtą prieš civilius gyventojus Damaske/Damasko rajone.
                              Buvęs politinio saugumo vadovo pavaduotojas (2012 m.), Sirijos Respublikinės Gvardijos pareigūnas ir Politinio saugumo direktorato direktoriaus pavaduotojas. Karinės politikos vadovas ir Nacionalinio saugumo tarnybos narys.

                              2015 5 29

                  II.

                  Iš Sprendimo 2013/255/BUSP I priedo A skirsnyje pateikto asmenų sąrašo išbraukiamas su šiuo asmeniu susijęs įrašas:
                  Nr. 11. Rustum () Ghazali ()

                  III.

                  Įrašai apie žemiau išvardytus asmenis, pateikti Sprendimo 2013/255/BUSP I priedo A skirsnyje pakeičiami šiais įrašais:

                              Vardas, pavardė

                              Identifikavimo informacija

                              Įtraukimo į sąrašą priežastys

                              Įtraukimo į sąrašą data

                              3.

                           Ali (
                                 ) Mamluk (
                                 ) (dar žinomas kaip Mamlouk)

                              Gimimo data: 1946 m. vasario 19 d.
                              Gimimo vieta: Damaskas
                              Diplomatinio paso Nr. 983

                              Sirijos Nacionalinio saugumo tarnybos direktorius. Buvęs Sirijos žvalgybos direktorato (GID) vadovas, susijęs su smurtiniais veiksmais prieš demonstrantus.

                              2011 5 9

                              6.

                           Muhammad (
                                 ) Dib (
                                 ) Zaytun (
                                 ) (dar žinomas kaip Mohammed Dib Zeitoun; dar žinomas kaip Mohamed Dib Zeitun)

                              Gimimo data: 1951 m. gegužės 20 d.
                              Gimimo vieta: Damaskas
                              Diplomatinio paso Nr. D000001300

                              Generalinio saugumo direktorato (GID) vadovas, dalyvavo naudojant smurtą prieš demonstrantus.

                              2011 5 9

                              16.

                           Faruq (
                                 ) (dar žinomas kaip Farouq, Farouk) Al Shar' (
                                 ) (dar žinomas kaip Al Char', Al Shara', Al Shara)

                              Gimimo data: 1938 m. gruodžio 10 d.

                              Buvęs Sirijos viceprezidentas dalyvavo naudojant smurtą prieš civilius gyventojus.

                              2011 5 23

                              37.

                           Brigados generolas Rafiq (
                                 ) (dar žinomas kaip Rafeeq) Shahadah (
                                 ) (dar žinomas kaip Shahada, Shahade, Shahadeh, Chahada, Chahade, Chahadeh, Chahada)

                              Buvęs Sirijos karinės žvalgybos 293-iojo padalinio (vidaus reikalai) Damaske vadovas. Tiesiogiai dalyvavo vykdant represijas ir naudojant smurtą prieš civilius gyventojus Damaske. Prezidento Bashar Al-Assad patarėjas strateginiais ir karinės žvalgybos klausimais.

                              2011 8 23

                              42.

                           Brigados generolas Nawful (
                                 ) (dar žinomas kaip Nawfal, Nofal, Nawfel) Al-Husayn (
                                 ) (dar žinomas kaip Al-Hussain, Al-Hussein)

                              Sirijos karinės žvalgybos padalinio Idlibe vadovas. Tiesiogiai dalyvavo vykdant represijas ir naudojant smurtą prieš civilius gyventojus Idlibo provincijoje.

                              2011 8 23

                              44.

                           Brigados generolas Muhammed (
                                 ) (dar žinomas kaip Muhamad) Zamrini (
                                 ) (dar žinomas kaip Zamreni)

                              Sirijos karinės žvalgybos padalinio Homse vadovas. Tiesiogiai dalyvavo vykdant represijas ir naudojant smurtą prieš civilius gyventojus Homse.

                              2011 8 23

                              53.

                           Adib (
                                 ) Mayaleh (
                                 ) (dar žinomas kaip André Mayard)

                              Gimimo data: 1955 m. gegužės 15 d.
                              Gimimo vieta: Bassir

                              Adib Mayaleh yra atsakingas už ekonominės ir finansinės paramos teikimą Sirijos režimui vykdant savo kaip Sirijos centrinio banko valdytojo funkcijas.

                              2012 5 15

                              55.

                           Pulkininkas Lu'ai (
                                 ) (dar žinomas kaip Louay, Loai) al-Ali (
                                 )

                              Sirijos karinės žvalgybos Dara'a padalinio vadovas. Atsakingas už smurtą prieš protestuotojus Dara'a.

                              2011 11 14

                              80.

                           Brigados generolas Nazih (
                                 ) (dar žinomas kaip Nazeeh) Hassun (
                                 ) (dar žinomas kaip Hassoun)

                              Sirijos karinės žvalgybos Damasko rajono/RIF Dimashq padalinio vadovas, buvęs Sirijos oro pajėgų žvalgybos pareigūnas. Karinis pareigūnas, dalyvavęs vykdant represijas Homse.

                              2011 12 01

                              137

                           Brigados generolas Ibrahim (
                                 ) Ma'ala (
                                 ) (dar žinomas kaip Maala, Maale, Ma'la)

                              Generalinio žvalgybos direktorato 285-ojo padalinio (Damaskas) vadovas (pakeitė brigados generolą Hussam Fendi 2011 m. pabaigoje). Atsakingas už sulaikytų oponentų kankinimą.

                              2012 07 24


2.9.2016

               LT

               Europos Sąjungos oficialusis leidinys

               C 324/16

         P8_TA(2015)0084
   Prašymas atšaukti Parlamento nario Jakovčićiaus (Ivan Jakovčić) imunitetą
   2015 m. kovo 25 d. Europos Parlamento sprendimas dėl prašymo atšaukti Ivano Jakovčićiaus (Ivan Jakovčić) imunitetą (2014/2169(IMM))
   (2016/C 324/03)

      Europos Parlamentas,

               —

               atsižvelgdamas į 2014 m. rugsėjo 5 d. nukentėjusiosios šalies, kuri yra ieškovas, advokato perduotą prašymą atšaukti Ivano Jakovčićiaus imunitetą, kuris susijęs su Pazino (Kroatija) municipaliniame teisme baudžiamąja nagrinėjama byla (Nr. K- 143/14) ir kuris buvo paskelbtas 2014 m. spalio 23 d. plenariniame posėdyje,

               —

               atsižvelgdamas į Kroatijos Respublikos nuolatinio atstovo ES 2014 m. vasario 14 d. ir 2015 m. sausio 16 d. laiškus, kuriais patvirtinama, kad pagal atitinkamas Kroatijos teisės aktų nuostatas nukentėjusiai šaliai, kuri yra ieškovas, leidžiama prašyti atšaukti Kroatijai atstovaujančio Europos Parlamento nario imunitetą,

               —

               išklausęs Ivan Jakovčić paaiškinimų, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 straipsnį bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

               —

               atsižvelgdamas į savo 2009 m. balandžio 24 d. rezoliuciją dėl parlamentinio imuniteto Lenkijoje (2),

               —

               atsižvelgdamas į Kroatijos Susirinkimo darbo tvarkos įstatymo 23 ir 28 straipsnius,

               —

               atsižvelgdamas į Kroatijos baudžiamojo proceso kodekso 61 straipsnio 1 dalį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0059/2015),

               A.

               kadangi privataus ieškovo advokatas pateikė prašymą atšaukti Europos Parlamento nario Ivano Jakovčićiaus imunitetą, kad būtų iškelta byla dėl įtarimų dėl šmeižto;

               B.

               kadangi 2014 m. vasario 14 d. Kroatijos Respublikos nuolatinis atstovas ES informavo Europos Parlamento Pirmininką apie tai, kad nėra atskirų procedūrinių taisyklių, taikomų prašymams atšaukti Kroatijai atstovaujančių Europos Parlamento narių imunitetą, ir todėl turėtų būti taikomos prašymus atšaukti nacionalinio parlamento narių imunitetą reglamentuojančios nuostatos ir kad pagal tas nuostatas pateikti prašymą patvirtinti ikiteisminį sulaikymą (kardomąjį kalinimą) arba pradėti baudžiamąją bylą prieš parlamento narį gali bet kuri valstybinė institucija, kuriai yra suteiktas leidimas, nukentėjusioji šalis, kuri yra ieškovas, arba privatus ieškovas;

               C.

               kadangi 2015 m. sausio 16 d. Kroatijos Respublikos nuolatinis atstovas ES laišku patvirtino, kad teismo byla, dėl kurio pateiktas prašymas atšaukti I. Jakovčićiaus imunitetą, yra iš tiesų nagrinėjama kompetentingame Kroatijos teisme;

               D.

               kadangi, remiantis Protokolo dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

               E.

               kadangi šia nuostata siekiama užtikrinti, kad Europos Parlamento nariai galėtų iš esmės laisvai reikšti savo nuomonę, tačiau kadangi dėl šios teisės naudotis žodžio laisve nesuteikiamas leidimas įžeidinėti žodžiu, šmeižti, kurstyti neapykantos ar abejoti kitų asmenų garbe;

               F.

               kadangi prašymas atšaukti imunitetą yra susijęs su baudžiamąja byla, iškelta I. Jakovčićiui pagal Kroatijos baudžiamojo kodekso 147 straipsnio 1 ir 2 dalis dėl neva šmeižikiškų jo teiginių per interviu, kurį jis 2014 m. liepos 22 d. davė Kroatijos radijui ir televizijai HRT;

               G.

               kadangi pagal Kroatijos baudžiamojo proceso kodekso (kroat. Zakon o kaznenom postupku) 61 straipsnio 1 dalį privataus kaltinimo atveju šis kaltinimas turi būti pateiktas per tris mėnesius nuo dienos, kurią fizinis arba juridinis asmuo, kuriam leidžiama pateikti kaltinimą, sužino apie nusikalstamą veiką ir ją padariusį asmenį;

               H.

               kadangi pagal Parlamento darbo tvarkos taisyklių 9 straipsnio 2 dalį prašymai atšaukti imunitetą turi būti nagrinėjami nedelsiant, tačiau atsižvelgiant į jų santykinį sudėtingumą;

               I.

               kadangi tuo metu, kai buvo duotas interviu, Ivan Jakovčić buvo Europos Parlamento narys; tačiau kadangi jo teiginiai, kuriuos jis yra neva padaręs, yra susiję su klausimu, kuris kilo tuo metu, kai jis dar nevykdė šių savo įgaliojimų;

               J.

               kadangi dėl to šie teiginiai nėra tiesiogiai ir akivaizdžiai susiję su I. Jakovčićiaus, kaip Europos Parlamento nario, pareigų vykdymu ir nėra Europos Parlamento nariui einant pareigas pareikšta nuomonė ar balsavimas, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

               K.

               kadangi dėl to negali būti laikoma, kad Ivan Jakovčić vykdė savo, kaip Europos Parlamento nario, pareigas;

               1.

               mano, kad prašymą atšaukti Ivano Jakovčićiaus imunitetą kompetentinga valdžios institucija pateikė vadovaudamasi Darbo tvarkos taisyklių 9 straipsnio 1 dalimi ir todėl jis turi būti laikomas priimtinu; be to, mano, kad, pagal Darbo tvarkos taisyklių 9 straipsnio 2 dalį, Parlamentui negali būti nustatytas konkretus terminas, kada jis turėtų priimti sprendimą dėl prašymo atšaukti imunitetą;

               2.

               nusprendžia atšaukti Ivano Jakovčićiaus imunitetą;

               3.

               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Kroatijos Respublikos valdžios institucijai ir Ivanui Jakovčićiui.

      (1)  1964 m. gegužės 12 d. Teisingumo Teismo sprendimas Wagner/Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot/Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote/Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra/De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch/Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch/Parlamentas, T-346/11 ir T-347/11, ECLI:EU:T:2013:23.

      (2)  OL C 184 E, 2010 7 8, p. 72.


title: 2002 m. spalio 8 d. Tarybos sprendimas iš dalies keičiantis Sprendimą 2001/747/EB dėl susitarimo dėl abipusio pripažinimo tarp Europos bendrijos ir Japonijos sudarymo

text:
Svarbus teisinis pranešimas

|

32002D0804

Oficialusis leidinys L 278 , 16/10/2002 p. 0023 - 0023

		Tarybos sprendimas2002 m. spalio 8 d.iš dalies keičiantis Sprendimą 2001/747/EB dėl susitarimo dėl abipusio pripažinimo tarp Europos bendrijos ir Japonijos sudarymo(2002/804/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmosios pastraipos pirmuoju sakiniu, 300 straipsnio 3 dalies pirmosios pastraipos pirmuoju sakiniu ir 4 dalimi,atsižvelgdama į Komisijos pasiūlymą,kadangi:Siekiant užtikrinti efektyvų Europos bendrijos ir Japonijos susitarimo dėl abipusio pripažinimo [1] (toliau – Susitarimas) funkcionavimą būtina iš dalies pakeisti Sprendimą 2001/747/EB [2], kad Komisija būtų įgaliota imtis visų reikiamų priemonių Susitarimui vykdyti,NUSPRENDĖ:Vienintelis straipsnisSprendimo 2001/747/EB 3 straipsnis pakeičiamas taip:"3 straipsnis1. Komisija atstovauja Bendrijai jungtiniame komitete arba visuose pakomitečiuose, numatytame Susitarimo 8 straipsnyje, padedama specialiojo Tarybos skiriamo komiteto. Pasikonsultavusi su specialiuoju komitetu, Komisija imasi veiksmų, kurie reikalingi Susitarimui įgyvendinti.2. Bendrijos poziciją jungtiniame komitete ar visuose pakomitečiuose suformuluoja Komisija, pasikonsultavusi su šio straipsnio 1 dalyje minėtu specialiuoju komitetu."Priimta Liuksemburge, 2002 m. spalio 8 d.Tarybos varduPirmininkasT. Pedersen[1] OL L 284, 2001 10 29, p. 3.[2] OL L 284, 2001 10 29, p. 1.--------------------------------------------------


title: 2005 m. kovo 14 d. Tarybos sprendimas 2005/386/BUSP, dėl Europos Sąjungos ir Naujosios Zelandijos susitarimo dėl Naujosios Zelandijos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea) sudarymo

text:
20.5.2005

               LT

               Europos Sąjungos oficialusis leidinys

               L 127/27

         TARYBOS SPRENDIMAS 2005/386/BUSP
   2005 m. kovo 14 d.
   dėl Europos Sąjungos ir Naujosios Zelandijos susitarimo dėl Naujosios Zelandijos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea) sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 straipsnį,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2004 m. liepos 12 d. Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1).

               (2)

               Minėtų bendrųjų veiksmų 11 straipsnio 3 dalyje numatoma, kad išsami trečiųjų valstybių dalyvavimo tvarka nustatoma susitarimu pagal Europos Sąjungos sutarties 24 straipsnį.

               (3)

               2004 m. rugsėjo 13 d. gavusi Tarybos leidimą, pirmininkaujanti valstybė narė, padedama generalinio sekretoriaus –vyriausiojo įgaliotinio, vedė derybas dėl Europos Sąjungos ir Naujosios Zelandijos susitarimo dėl Naujosios Zelandijos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea).

               (4)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Europos Sąjungos ir Naujosios Zelandijos susitarimas dėl Naujosios Zelandijos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas yra įgaliojamas paskirti asmenį, įgaliotą pasirašyti Susitarimą, kad jis taptų privalomas Europos Sąjungai.
   3 straipsnis
   Šis sprendimas įsigalioja jo priėmimo dieną.
   4 straipsnis
   Sprendimas skelbiamas Europos Sąjungos oficialiajame leidinyje.

      Priimta Briuselyje, 2005 m. kovo 14 d.

            Tarybos vardu

            Pirmininkas

         F. BODEN

      (1)  OL L 252, 2004 7 28, p. 10.
   VERTIMAS
   SUSITARIMAS
   Europos Sąjungos ir Naujosios Zelandijos susitarimas dėl Naujosios Zelandijos dalyvavimo Europos Sąjungos karinėje krizių valdymo operacijoje Bosnijoje ir Hercegovinoje (operacija Althea)
   EUROPOS SĄJUNGA (ES)
   ir
   NAUJOSIOS ZELANDIJOS VYRIAUSYBĖ (NAUJOJI ZELANDIJA),
   (toliau – Šalys),
   ATSIŽVELGDAMOS Į:

               —

               tai, kad 2004 m. liepos 12 d. Europos Sąjungos Taryba priėmė Bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje (1),

               —

               pakvietimą Naujajai Zelandijai dalyvauti ES vadovaujamoje operacijoje,

               —

               sėkmingai baigtą pajėgų formavimo procesą ir ES operacijos vado bei ES karinio komiteto rekomendaciją susitarti dėl Naujosios Zelandijos pajėgų dalyvavimo ES vadovaujamoje operacijoje,

               —

               2004 m. rugsėjo 21 d. Politinio ir saugumo komiteto sprendimą BiH/1/2004 (2) dėl Naujosios Zelandijos prisidėjimo prie ES karinės operacijos Bosnijoje ir Hercegovinoje,

               —

               2004 m. rugsėjo 29 d. Politinio ir saugumo komiteto sprendimą BiH/3/2004 dėl prie Europos Sąjungos karinės operacijos Bosnijoje ir Hercegovinoje prisidedančių valstybių komiteto įsteigimo (3),

         SUSITARĖ:
   1 straipsnis
   Dalyvavimas operacijoje
   1.   Naujoji Zelandija prisideda prie 2004 m. liepos 12 d. Bendrųjų veiksmų 2004/570/BUSP dėl Europos Sąjungos karinės operacijos Bosnijoje ir Hercegovinoje ir bet kokių bendrųjų veiksmų arba sprendimų, kuriais Europos Sąjungos Taryba nusprendžia išplėsti ES karinę krizių valdymo operaciją, pagal šio Susitarimo nuostatas ir visus būtinus įgyvendinimo susitarimus.
   2.   Naujosios Zelandijos indėlis į ES karinę krizių valdymo operaciją nepažeidžia Europos Sąjungos autonomijos priimant sprendimus.
   3.   Naujoji Zelandija užtikrina, kad jos pajėgos ir personalas, dalyvaujantis ES karinėje krizių valdymo operacijoje, vykdo savo misiją pagal:

               —

               Bendruosius veiksmus 2004/570/BUSP ir galimus vėlesnius dalinius pakeitimus,

               —

               operacijos planą,

               —

               įgyvendinimo priemones.

         4.   Į operaciją nusiųstos Naujosios Zelandijos pajėgos ir jos komandiruotas personalas vykdo savo pareigas ir elgiasi atsižvelgdami išimtinai į ES karinės krizių valdymo operacijos reikmes.
   5.   Naujoji Zelandija laiku informuoja ES operacijos vadą apie visus jos dalyvavimo operacijoje pasikeitimus.
   2 straipsnis
   Pajėgų statusas
   1.   Į ES karinę krizių valdymo operaciją nusiųstų Naujosios Zelandijos pajėgų ir personalo statusas reglamentuojamas pagal 2004 m. lapkričio 22 d. Jungtinių Tautų Saugumo Tarybos rezoliucijos 1575 (2004) 12 dalies nuostatas.
   2.   Vadaviečių ar vadovavimo elementų, esančių už Bosnijos ir Hercegovinos ribų, pajėgų ir personalo statusą reglamentuoja susitarimai tarp konkrečių vadaviečių bei vadovavimo elementų ir Naujosios Zelandijos.
   3.   Nepažeidžiant šio straipsnio 1 dalyje nurodytų nuostatų dėl pajėgų statuso, Naujosios Zelandijos pajėgos ir personalas, dalyvaujantis ES karinėje krizių valdymo operacijoje, priklauso Naujosios Zelandijos jurisdikcijai.
   4.   Naujoji Zelandija yra atsakinga už reagavimą į visas pretenzijas, pateikiamas jos pajėgų ir personalo, susijusias su jos pajėgomis ar personalu, ar susijusias su jos pajėgų ir personalo dalyvavimu ES karinėje krizių valdymo operacijoje. Naujoji Zelandija yra atsakinga už bet kokio ieškinio, ypač teisinio ar drausminio, pateikimą bet kuriam savo pajėgų ir personalo nariui pagal savo įstatymus ir kitus teisės aktus.
   5.   Naujoji Zelandija įsipareigoja pareikšti apie pretenzijų bet kuriai valstybei, dalyvaujančiai ES karinėje krizių valdymo operacijoje, atsisakymą ir tai padaryti pasirašydama šį Susitarimą.
   6.   Europos Sąjunga įsipareigoja užtikrinti, kad ES valstybės narės pareikš apie pretenzijų dėl Naujosios Zelandijos dalyvavimo ES karinėje krizių valdymo operacijoje atsisakymą ir tai padarys pasirašydamos šį Susitarimą.
   3 straipsnis
   Įslaptinta informacija
   1.   Naujoji Zelandija imasi atitinkamų priemonių užtikrinti, kad ES įslaptinta informacija būtų saugoma pagal Europos Sąjungos Tarybos saugumo taisykles, pateiktas 2001 m. kovo 19 d. Tarybos sprendime 2001/264/EB (4), ir pagal kompetentingų institucijų, įskaitant ES operacijos vadą, tolimesnius nurodymus.
   2.   Jei ES ir Naujoji Zelandija yra sudariusios susitarimą dėl saugumo procedūrų keičiantis įslaptinta informacija, tokio susitarimo nuostatos taikomos ES karinės krizių valdymo operacijos metu.
   4 straipsnis
   Vadovavimo tvarka
   1.   Visos ES karinių krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinės valdžios institucijoms.
   2.   Nacionalinės valdžios institucijos perduoda operacinį ir taktinį vadovavimą ir (arba) savo pajėgų ir personalo kontrolę ES operacijos vadui. ES operacijos vadas turi teisę deleguoti savo įgaliojimus.
   3.   Vykdant einamąjį vadovavimą operacijai, Naujoji Zelandija turi tokias pačias teises ir pareigas, kokias turi ir dalyvaujančios Europos Sąjungos valstybės narės.
   4.   ES operacijos vadas, pasikonsultavęs su Naująja Zelandija, bet kuriuo metu gali pareikalauti nutraukti Naujosios Zelandijos dalyvavimą.
   5.   Naujoji Zelandija paskiria vyresnįjį karinį atstovą (VKA), kuris ES karinėje krizių valdymo operacijoje atstovaus jos nacionaliniam kontingentui. VKA visais klausimais, susijusiais su operacija, konsultuojasi su ES pajėgų vadu ir atsako už kasdienę kontingento drausmę.
   5 straipsnis
   Finansiniai aspektai
   1.   Naujoji Zelandija prisiima padengti visas savo dalyvavimo operacijoje išlaidas, jeigu tokios išlaidos nepatenka į bendrą finansavimą, kaip numatyta šio Susitarimo 1 straipsnio 1 dalyje minimuose teisiniuose dokumentuose, taip pat 2004 m. vasario 23 d. Tarybos sprendime 2004/197/BUSP, nustatančiame ES karinio ar gynybinio pobūdžio operacijų bendrųjų išlaidų finansavimo administravimo mechanizmą (5).
   2.   Valstybės (-ių), kurioje (-se) vykdoma operacija, fizinių arba juridinių asmenų mirties, sužalojimo, netekties atveju arba jiems patyrus žalą, Naujoji Zelandija, nustačius jos atsakomybę, sumoka kompensaciją laikydamasi šio Susitarimo 2 straipsnio 1 dalies nuostatose dėl pajėgų statuso nurodytų sąlygų.
   6 straipsnis
   Susitarimai dėl šio Susitarimo įgyvendinimo
   Europos Sąjungos Tarybos generalinis sekretorius-vyriausiasis įgaliotinis bendrai užsienio ir saugumo politikai ir atitinkamos Naujosios Zelandijos valdžios institucijos sudaro šiam Susitarimui įgyvendinti būtinus techninius ir administracinius susitarimus.
   7 straipsnis
   Įsipareigojimų nesilaikymas
   Jei viena iš Šalių nesilaiko pirmesniuose straipsniuose nustatytų savo įsipareigojimų, kita Šalis turi teisę nutraukti šį Susitarimą, pranešusi apie tai prieš vieną mėnesį.
   8 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   9 straipsnis
   Įsigaliojimas
   1.   Šis Susitarimas įsigalioja pirmojo mėnesio po to, kai Šalys praneša viena kitai apie šiam tikslui būtinų vidaus procedūrų užbaigimą, pirmąją dieną.
   2.   Šis Susitarimas laikinai taikomas nuo jo pasirašymo dienos.
   3.   Šis Susitarimas galioja visą Naujosios Zelandijos dalyvavimo operacijoje laiką.

      Priimta Briuselyje  keturiais egzemplioriais anglų kalba.

            Europos Sąjungos vardu

            Naujosios Zelandijos vardu

      (1)  OL L 252, 2004 7 28, p. 10.

      (2)  OL L 324, 2004 10 27, p. 20.

      (3)  OL L 325, 2004 10 28, p. 64. Sprendimas su pakeitimais, padarytais Sprendimu BiH/5/2004 (OL L 357, 2004 12 2, p. 39).

      (4)  OL L 101, 2001 4 11, p. 1. Sprendimas su pakeitimais, padarytais Sprendimu 2004/194/EB (OL L 63, 2004 2 28, p. 48).

      (5)  OL L 63, 2004 2 28, p. 68.
   DEKLARACIJOS,
   nurodytos Susitarimo 2 straipsnio 5 ir 6 dalyse
   ES valstybių narių deklaracija:
   „2004 m. liepos 12 d. ES bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikančios ES valstybės narės stengsis tiek, kiek joms tai leidžia jų vidaus teisinės sistemos, kiek galima abipusiškai atsisakyti galimų pretenzijų Naujajai Zelandijai dėl jų personalo sužalojimo, mirties arba ES krizių valdymo operacijos metu jų naudojamam turtui padarytos žalos ar praradimo, kai sužalojimą, mirtį, žalą arba praradimą:

               —

               sukėlė Naujosios Zelandijos personalas, jam vykdant su ES krizių valdymo operacija susijusias pareigas, išskyrus didelio neatsargumo ar tyčinio nusižengimo atvejus,

               —

               arba sukėlė Naujajai Zelandijai priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio Naujosios Zelandijos ES krizių valdymo operacijos personalo didelio neatsargumo ar tyčinio nusižengimo atvejus“.

         Naujosios Zelandijos deklaracija:
   „2004 m. liepos 12 d. ES bendruosius veiksmus 2004/570/BUSP dėl Europos Sąjungos karinės operacijos Bosnijoje ir Hercegovinoje taikanti Naujoji Zelandija stengsis tiek, kiek jai tai leidžia jos vidaus teisinė sistema, kiek galima abipusiškai atsisakyti galimų pretenzijų kitai ES krizių valdymo operacijoje dalyvaujančiai valstybei dėl savo personalo sužalojimo, mirties arba ES krizių valdymo operacijų metu jos naudojamam turtui padarytos žalos ar praradimo, kai sužalojimą, mirtį, žalą arba praradimą:

               —

               sukėlė personalas, vykdantis su ES krizių valdymo operacija susijusias pareigas, išskyrus didelio neatsargumo ar tyčinio nusižengimo atvejus,

               —

               arba sukėlė ES krizių valdymo operacijoje dalyvaujančioms valstybėms priklausančio turto naudojimas, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus“.


title: 2009/644/EB: 2009 m. balandžio 23 d. Europos Parlamento sprendimas dėl Eurojusto 2007 finansinių metų sąskaitų uždarymo

text:
26.9.2009

               LT

               Europos Sąjungos oficialusis leidinys

               L 255/116

         2009 m. balandžio 23 d.

      EUROPOS PARLAMENTO SPRENDIMAS

   dėl Eurojusto 2007 finansinių metų sąskaitų uždarymo
   (2009/644/EB)
   EUROPOS PARLAMENTAS,

               —

               atsižvelgdamas į Eurojusto 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Eurojusto 2007 finansinių metų galutinių metinių ataskaitų kartu su Eurojusto atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6-0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (4), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6-0161/2009),

               1.

               pažymi, kad Eurojusto galutinės metinės ataskaitos yra tokios, kaip pridėtos Audito Rūmų ataskaitos;

               2.

               pritaria Eurojusto 2007 finansinių metų sąskaitų uždarymui;

               3.

               paveda Pirmininkui perduoti šį sprendimą Eurojusto direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 57.

      (2)  OL C 311, 2008 12 5, p. 142.

      (3)  OL L 248, 2002 9 16, p. 1.

      (4)  OL L 63, 2002 3 6, p. 1.

      (5)  OL L 357, 2002 12 31, p. 72.


title: Komitetų pirmininkų sueigos pirmininkas ir Delegacijų pirmininkų sueigos pirmininkas (27 ir 28 straipsnio išaiškinimas) 2009 m. gruodžio 16 d. Europos Parlamento sprendimas dėl Parlamento darbo tvarkos taisyklių 27 ir 28 straipsnio dėl Komitetų pirmininkų sueigos pirmininko ir Delegacijų pirmininkų sueigos pirmininko pavadavimo jų nesant

text:
22.10.2010

               LT

               Europos Sąjungos oficialusis leidinys

               CE 286/44

         2009 m. gruodžio 16 d., trečiadienisKomitetų pirmininkų sueigos pirmininkas ir Delegacijų pirmininkų sueigos pirmininkas (27 ir 28 straipsnio išaiškinimas)
   P7_TA(2009)0112
   2009 m. gruodžio 16 d. Europos Parlamento sprendimas dėl Parlamento darbo tvarkos taisyklių 27 ir 28 straipsnio dėl Komitetų pirmininkų sueigos pirmininko ir Delegacijų pirmininkų sueigos pirmininko pavadavimo jų nesant
   2010/C 286 E/09

      Europos Parlamentas,
   atsižvelgdamas į 2009 m. gruodžio 2 d. Konstitucinių reikalų komiteto pirmininko laišką,
   atsižvelgdamas į Darbo tvarkos taisyklių 211 straipsnį,

               1.

               nusprendžia prie 27 straipsnio 1 dalies ir 28 straipsnio 1 dalies pridėti tokį išaiškinimą:
               „Jei nėra pirmininko, pirmininkų sueigai pirmininkauja vyriausias pagal amžių Parlamento narys arba, jei jis negali dalyvauti posėdyje, vyriausias posėdyje dalyvaujantis Parlamento narys.“;

               2.

               paveda Pirmininkui perduoti šį sprendimą Tarybai ir Komisijai susipažinti.


title: 2011 m. rugsėjo 20 d. Tarybos sprendimas dėl Europos profesinio mokymo plėtros centro valdančiosios tarybos narių skyrimo ir pakeitimo

text:
24.9.2011

               LT

               Europos Sąjungos oficialusis leidinys

               C 281/16

         TARYBOS SPRENDIMAS
   2011 m. rugsėjo 20 d.
   dėl Europos profesinio mokymo plėtros centro valdančiosios tarybos narių skyrimo ir pakeitimo
   2011/C 281/05
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Bulgarijos Vyriausybės pateiktą kandidatūrą,
   kadangi:

               (1)

               2009 m. rugsėjo 14 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2009 m. rugsėjo 18 d. iki 2012 m. rugsėjo 17 d..

               (2)

               Atsistatydinus Valentina DEIKOVA tapo laisva Centro valdančiosios tarybos vyriausybių atstovų kategorijos nario vieta,

         NUSPRENDĖ:
   Vienintelis straipsnis
   Europos profesinio mokymo plėtros centro valdančiosios tarybos nariu likusiam kadencijos laikui iki 2012 m. rugsėjo 17 d. skiriamas šis asmuo:

      VYRIAUSYBIŲ ATSTOVAI:

               BULGARIJA

               Emilia VALCHOVSKA

      Priimta Briuselyje 2011 m. rugsėjo 20 d.

            Tarybos vardu

            Pirmininkas

         M. SAWICKI

      (1)  OL L 39, 1975 2 13, p. 1.

      (2)  OL C 226, 2009 9 19, p. 2.


title: 2015 m. vasario 11 d. Europos Centrinio Banko sprendimas (ES) 2015/530 dėl mokestinių veiksnių, kurie naudojami metiniams priežiūros mokesčiams apskaičiuoti, duomenų nustatymo bei rinkimo metodikos ir procedūrų (ECB/2015/7)

text:
28.3.2015

               LT

               Europos Sąjungos oficialusis leidinys

               L 84/67

         EUROPOS CENTRINIO BANKO SPRENDIMAS (ES) 2015/530
   2015 m. vasario 11 d.
   dėl mokestinių veiksnių, kurie naudojami metiniams priežiūros mokesčiams apskaičiuoti, duomenų nustatymo bei rinkimo metodikos ir procedūrų (ECB/2015/7)
   EUROPOS CENTRINIO BANKO VALDANČIOJI TARYBA,
   atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 4 straipsnio 3 dalies antrą pastraipą, 30 straipsnį ir 33 straipsnio 2 dalies antrą pastraipą,
   atsižvelgdama į 2014 m. spalio 22 d. Europos Centrinio Banko reglamentą (ES) Nr. 1163/2014 dėl priežiūros mokesčių (ECB/2014/41) (2), ypač į jo 10 straipsnio 3 dalies b punktą, 10 straipsnio 4 ir 5 dalis,
   kadangi:

               (1)

               vadovaujantis Reglamento (ES) Nr. 1024/2013 30 straipsnio 3 dalimi, metiniai priežiūros mokesčiai, taikytini dalyvaujančiose valstybėse narėse įsteigtoms kredito įstaigoms ar nedalyvaujančioje valstybėje narėje įsteigtos kredito įstaigos filialams, kurie įsteigti dalyvaujančioje valstybėje narėje, apskaičiuojami pagal aukščiausią konsolidavimo lygį dalyvaujančiose valstybėse narėse ir grindžiami objektyviais kriterijais, susijusiais su atitinkamos kredito įstaigos svarba ir rizikos profiliu, įskaitant pagal riziką įvertintą jos turtą;

               (2)

               vadovaujantis Reglamento (ES) Nr. 1163/2014 (ECB/2014/41) 10 straipsnio 3 dalies a punktu, mokestiniai veiksniai, naudojami metiniam priežiūros mokesčiui, mokėtinam už kiekvieną prižiūrimą subjektą arba prižiūrimą grupę, nustatyti, yra šių kategorijų suma kalendorinių metų pabaigoje: i) viso turto; ii) bendros rizikos pozicijos;

               (3)

               Reglamento (ES) Nr. 1163/2014 (ECB/2014/41) 10 straipsnio 3 dalies b punkte nustatyta, kad mokestinių veiksnių duomenys nustatomi ir renkami pagal Europos Centrinio Banko (ECB) sprendimą, kuriame išdėstoma taikytina metodika ir procedūros;

               (4)

               pagal Reglamento (ES) Nr. 1024/2013 30 straipsnį, prižiūrimos grupės, apskaičiuodamos mokestinius veiksnius, paprastai turėtų neįtraukti nedalyvaujančiose valstybėse narėse ir trečiosiose šalyse įsteigtų patronuojamųjų įmonių turto. Vadovaujantis Reglamento (ES) Nr. 1163/2014 (ECB/2014/41) 10 straipsnio 3 dalies c punktu, prižiūrimos grupės gali nuspręsti apskaičiuodamos mokestinius veiksnius tokio turto neatimti. Vis dėlto tokio apskaičiavimo kaina neturėtų viršyti numatomo priežiūros mokesčio sumažinimo;

               (5)

               Reglamento (ES) Nr. 1163/2014 (ECB/2014/41) 10 straipsnio 4 dalyje nustatyta, kad nacionalinės kompetentingos institucijos (NKI) teikia mokestinių veiksnių duomenis ECB pagal procedūras, kurias nustato ECB;

               (6)

               Reglamento (ES) Nr. 1163/2014 (ECB/2014/41) 10 straipsnio 5 dalyje nustatyta, kad jei mokesčio subjektas nepateikia mokestinių veiksnių, pagal ECB nustatytas procedūras mokestinius veiksnius nustato ECB;

               (7)

               todėl šiuo sprendimu turėtų būti nustatyta mokestinių veiksnių duomenų nustatymo bei rinkimo, taip pat mokestinių veiksnių apskaičiavimo metodika ir procedūros įskaitant atvejus, kai mokesčio subjektas jų nepateikia, taip pat NKI mokestinių veiksnių teikimo ECB procedūros. Visų pirma turėtų būti nurodyta tokio pateikimo forma, dažnumas ir laikas, taip pat kokybės patikrinimo, kurį NKI turėtų atlikti prieš pateikdamos mokestinius veiksnius ECB, rūšys;

               (8)

               apskaičiuojant kiekvieno prižiūrimo subjekto ir prižiūrimos grupės mokėtinus metinius priežiūros mokesčius, mokesčio subjektai turėtų pateikti NKI mokestinių veiksnių duomenis pagal šio sprendimo I ir II prieduose nustatytas formas;

               (9)

               reikia nustatyti tvarką, pagal kurią būtų galima veiksmingai atlikti šio sprendimo priedų techninius dalinius pakeitimus, jei tokiais daliniais pakeitimais nekeičiamas pagrindžiantis konceptualus pagrindas ir nedaromas poveikis atskaitomybės naštai. Šioje tvarkoje turi būti atsižvelgiama į Europos centrinių bankų sistemos (ECBS) Statistikos komiteto (STK) nuomonę. Todėl NKI ir kiti ECBS komitetai galės siūlyti tokius priedų techninius dalinius pakeitimus per STK,

         PRIĖMĖ ŠĮ SPRENDIMĄ:
   1 straipsnis
   Dalykas ir taikymo sritis
   Šiame sprendime nustatoma Reglamento (ES) Nr. 1163/2014 (ECB/2014/41) 10 straipsnyje nurodyta metodika ir procedūros, pagal kurias nustatomi ir teikiami mokestinių veiksnių duomenys, naudojami metiniams priežiūros mokesčiams, taikomiems prižiūrimiems subjektams ir prižiūrimoms grupėms, apskaičiuoti, taip pat mokesčio subjektų teikiami mokestiniai veiksniai ir tokių duomenų NKI teikimo ECB procedūros.
   Šis sprendimas taikomas mokesčio subjektams ir NKI.
   2 straipsnis
   Apibrėžtys
   Jei nenurodyta kitaip, šiame sprendime taikomos Reglamento (ES) Nr. 1163/2014 (ECB/2014/41) 2 straipsnyje nustatytos apibrėžtys kartu su šia apibrėžtimi:

      darbo diena– bet kuri diena, išskyrus šeštadienį, sekmadienį ar valstybinę nedarbo dieną valstybėje narėje, kurioje įsteigta atitinkama NKI.
   3 straipsnis
   Formos, pagal kurias mokesčio subjektai teikia NKI mokestinių veiksnių duomenis
   Mokesčio subjektai teikia NKI mokestinius veiksnius pagal šio sprendimo I ir II prieduose nustatytas formas. NKI taip pat teikiamos 7 straipsnyje numatytos auditoriaus išvados. Mokestį mokančių subjektų grupės, kurios patronuojamosios įmonės įsteigtos nedalyvaujančiose valstybėse narėse ar trečiosiose šalyse, atveju mokesčio subjektai tam skirtoje vietoje formoje paaiškina metodą, naudotą mokestiniams veiksniams nustatyti pagal Reglamento (ES) Nr. 1163/2014 (ECB/2014/41) 10 straipsnio 3 dalies c punktą.
   4 straipsnis
   Pateikimo datos
   1.   NKI pateikia ECB mokestinių veiksnių duomenis iki dešimtos darbo dienos darbo dienos pabaigos nuo Reglamento (ES) Nr. 1163/2014 (ECB/2014/41) 10 straipsnio 4 dalyje nurodytų pateikimo datų. Po to ECB patikrina gautus duomenis per penkias darbo dienas nuo jų gavimo. ECB prašymu NKI paaiškina ar patikslina duomenis. ECB patvirtina galutinius duomenis penkioliktą darbo dieną nuo atitinkamos pateikimo datos.
   2.   ECB patvirtinus galutinius duomenis pagal 1 dalį, ECB suteikia mokesčio subjektams galimybę susipažinti su galutiniais duomenimis. Mokesčio subjektams suteikiamas penkių darbo dienų terminas pastaboms dėl mokestinių veiksnių duomenų pateikti, jei, jų manymu, duomenys yra neteisingi. Po to mokestiniai veiksniai bus taikomi metiniams priežiūros mokesčiams apskaičiuoti.
   5 straipsnis
   Duomenų kokybės patikrinimai
   NKI stebi ir užtikrina ECB pateiktų mokestinių veiksnių duomenų kokybę ir patikimumą. NKI atlieka kokybės kontrolės patikrinimus, kad įvertintų, ar mokestiniai veiksniai buvo apskaičiuoti pagal 7 straipsnyje nustatytą metodiką. ECB netaiso ir nekeičia mokesčio subjektų pateiktų mokestinių veiksnių duomenų. Bet kokius duomenų taisymus ar keitimus atlieka ir juos pateikia NKI mokesčio subjektai. NKI pateikia ECB bet kokius NKI gautus pataisytus ar pakeistus duomenis. Teikdamos mokestinių veiksnių duomenis, NKI: a) pateikia informaciją apie bet kokius svarbius tokių duomenų rodomus pokyčius ir b) praneša ECB bet kokių svarbių pataisymų ar pakeitimų priežastis.
   6 straipsnis
   Ataskaitų dažnumas ir pirmoji ataskaitinė data
   Mokesčių subjektai teikia NKI mokestinių veiksnių duomenis kartą per metus. Pirmoji ataskaitinė data mokestiniams veiksniams yra 2014 m. gruodžio 31 d.
   7 straipsnis
   Mokestinių veiksnių apskaičiavimo metodika
   1.   Teiktini bendros rizikos pozicijos duomenys išvedami iš reguliarių ataskaitų, teikiamų pagal Komisijos įgyvendinimo reglamentą (ES) Nr. 680/2014 (3). Taikomi šie specialieji apskaičiavimo reikalavimai.

               a)

               Prižiūrimos grupės, neturinčios nedalyvaujančiose valstybėse narėse ar trečiosiose šalyse įsteigtų patronuojamųjų įmonių, bendra rizikos pozicija nustatoma pagal bendros mokumo koeficiento atskaitomybės (COREP) „nuosavų lėšų reikalavimų“ formą, nustatytą Įgyvendinimo reglamento (ES) Nr. 680/2014 I priede (toliau – nuosavų lėšų reikalavimų forma).

               b)

               Prižiūrimos grupės, turinčios nedalyvaujančiose valstybėse narėse ar trečiosiose šalyse įsteigtų patronuojamųjų įmonių, bendra rizikos pozicija nustatoma pagal nuosavų lėšų reikalavimų formą, paliekant galimybę išskaičiuoti nedalyvaujančiose valstybėse narėse ar trečiosiose šalyse įsteigtų patronuojamųjų įmonių dalį iš grupės bendros rizikos pozicijos pagal COREP „Grupės mokumas. Informacija apie susijusius subjektus“ formą, nustatytą Įgyvendinimo reglamento (ES) Nr. 680/2014 I priede. Jei COREP „Grupės mokumas. Informacija apie susijusius subjektus“ formoje nėra duomenų apie nedalyvaujančiose valstybėse narėse ar trečiosiose šalyse įsteigtų patronuojamųjų įmonių dalį priežiūros mokesčiams apskaičiuoti, mokesčio subjektai gali patys pateikti šiuos duomenis NKI.

               c)

               Jei mokestį mokanti kredito įstaiga nepriklauso prižiūrimai grupei, įstaigos bendra rizikos pozicija nustatoma pagal nuosavų lėšų reikalavimų formą.

         2.   Teiktini viso turto duomenys turėtų atitikti viso turto sumą, nurodytą Europos Centrinio Banko reglamento (ES) Nr. 468/2014 (ECB/2014/17) (4) 51 straipsnyje. Jei pagal tą straipsnį viso turto negalima nustatyti, jis nustatomas pagal šiuos duomenis.

               a)

               Prižiūrimos grupės, kurios patronuojamosios įmonės įsteigtos tik dalyvaujančiose valstybėse narėse, visas turtas nustatomas pagal ataskaitų rinkinį, kurį prižiūrimi subjektai naudoja grupės konsoliduotoms finansinėms ataskaitoms parengti. Auditorius patvirtina prižiūrimos grupės visą turtą, atlikdamas tinkamą ataskaitų rinkinio patikrinimą.

               b)

               Mokestį mokančios kredito įstaigos, nepriklausančios prižiūrimai grupei, tačiau turinčios nedalyvaujančioje valstybėje narėje arba trečiojoje šalyje įsteigtą patronuojančiąją įmonę, visas turtas nustatomas pagal ataskaitų rinkinį, kurį mokestį mokanti kredito įstaiga naudoja grupės konsoliduotoms finansinėms ataskaitoms parengti. Auditorius patvirtina mokestį mokančios kredito įstaigos visą turtą, atlikdamas tinkamą ataskaitų rinkinio patikrinimą.

               c)

               Jei mokestį mokančio filialo visas turtas apskaičiuojamas pagal statistinius duomenis, teikiamus pagal Europos Centrinio Banko reglamentą (ES) Nr. 1071/2013 (ECB/2013/33) (5), auditorius patvirtina mokestį mokančio filialo visą turtą, atlikdamas tinkamą jo finansinių ataskaitų patikrinimą.

         3.   Prižiūrimos grupės, turinčios nedalyvaujančiose valstybėse narėse ar trečiosiose šalyse įsteigtų patronuojamųjų įmonių, visas turtas nustatomas pagal vieną iš šių galimybių.

               a)

               Visas jos turtas gali būti nustatytas pagal Reglamento (ES) Nr. 468/2014 (ECB/2014/17) 51 straipsnį (įskaitant nedalyvaujančiose valstybėse narėse ar trečiosiose šalyse įsteigtas patronuojamąsias įmones). Jei viso turto negalima nustatyti pagal tą straipsnį, jis nustatomas pagal šio sprendimo 7 straipsnio 2 dalies a punktą.

               b)

               Visas jos turtas gali būti nustatytas agreguojant visą turtą, nurodytą visų prižiūrimos grupės prižiūrimų subjektų, įsteigtų dalyvaujančioje valstybėje narėje, įstatymų nustatytose finansinėse ataskaitose (jei yra), arba agreguojant visą turtą, nurodytą atitinkamame (-uose) ataskaitų rinkinyje (-uose), kurį (kuriuos) prižiūrimi subjektai ar mokestį mokančių kredito įstaigų grupė naudoja grupės konsoliduotoms finansinėms ataskaitoms parengti. Siekiant išvengti dvigubo skaičiavimo, konsolidavimo proceso metu mokesčio subjektas gali išimti visų prižiūrimos grupės prižiūrimų subjektų, įsteigtų dalyvaujančioje valstybėje narėje, grupės vidaus pozicijas. Į agreguotą sumą turėtų būti įtrauktas ir prestižas, įtrauktas į prižiūrimos grupės patronuojančiosios įmonės konsoliduotas finansines ataskaitas; galima neįtraukti prestižo, priskiriamo nedalyvaujančiose valstybėse narėse ar trečiosiose šalyse įsteigtoms patronuojamosioms įmonėms. Jei mokesčio subjektas naudoja įstatymų nustatytas finansines ataskaitas, auditorius patvirtina, kad visas turtas atitinka atskirų prižiūrimų subjektų audituotose įstatymų nustatytose finansinėse ataskaitose nurodytą visą turtą. Jei mokesčio subjektas naudoja ataskaitų rinkinius, auditorius patvirtina visą turtą, naudojamą metiniams priežiūros mokesčiams apskaičiuoti, atlikdamas tinkamą naudojamų ataskaitų rinkinių patikrinimą. Visais atvejais auditorius patvirtina, kad agregavimo procesas nenukrypsta nuo šiame sprendime nustatytos procedūros ir kad mokesčio subjekto atlikti apskaičiavimai yra suderinami su apskaitos metodu, naudojamu mokestį mokančių subjektų grupės finansinėms ataskaitoms konsoliduoti.

         8 straipsnis
   ECB atliekamas mokestinių veiksnių nustatymas, jei nepateikiami mokestiniai veiksniai arba reikalingi pataisymai ar pakeitimai
   Jei mokesčio subjektas nepateikia mokestinio veiksnio arba reikalingų pataisymų ar pakeitimų, ECB pasinaudoja savo turima informacija trūkstamam mokestiniam veiksniui nustatyti.
   9 straipsnis
   Supaprastinta dalinių pakeitimų tvarka
   Atsižvelgdama į STK nuomonę, ECB vykdomoji valdyba gali atlikti bet kokius šio sprendimo priedų techninius dalinius pakeitimus, jei tokie pakeitimai nekeičia pagrindžiančio konceptualaus pagrindo ir nedaro poveikio mokesčio subjektų atskaitomybės naštai. Apie visus tokius dalinius pakeitimus Vykdomoji valdyba nedelsdama praneša Valdančiajai tarybai.
   10 straipsnis
   Įsigaliojimas
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Frankfurte prie Maino 2015 m. vasario 11 d.

            ECB Pirmininkas

         Mario DRAGHI

      (1)  OL L 287, 2013 10 29, p. 63.

      (2)  OL L 311, 2014 10 31, p. 23.

      (3)  2014 m. balandžio 16 d. Komisijos įgyvendinimo reglamentas (ES) Nr. 680/2014, kuriuo pagal Europos Parlamento ir Tarybos reglamentą (ES) Nr. 575/2013 nustatomi įstaigų priežiūros ataskaitų teikimo techniniai įgyvendinimo standartai (OL L 191, 2014 6 28, p. 1).

      (4)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).

      (5)  2013 m. rugsėjo 24 d. Europos Centrinio Banko reglamentas (ES) Nr. 1071/2013 dėl pinigų finansų įstaigų sektoriaus balanso (ECB/2013/33) (OL L 297, 2013 11 7, p. 1).

      I PRIEDAS

                     MOKESČIŲ APSKAIČIAVIMAS

                     Ataskaitinis laikotarpis

                     PAVADINIMAS

                     BENDRA RIZIKOS POZICIJA

                     Data

                     PFĮ kodas

                     LEI kodas

                     Straipsnis

                     Įstaigos tipas

                     Rizikos pozicijos sumos šaltinis

                     Rizikos pozicijos suma

                     Pastabos

                     010

                     020

                     030

                     040

                     010

                     BENDRA RIZIKOS POZICIJA

                     1, 2, 3 arba 4

                  COREP C 02.00, 010 eilutė

                     020

                     Nedalyvaujančiose valstybėse narėse ar trečiosiose šalyse esančių PATRONUOJAMŲJŲ ĮMONIŲ DALIS

                     4

                  COREP C 06.02, 250 stulpelis (SUMA)

                  021

                  1 subjektas

                     4

                  .

                  2 subjektas

                     4

                  .

                  3 subjektas

                     4

                  N

                  N subjektas

                     4

                     030

                     Prižiūrimos grupės VISA RIZIKOS POZICIJOS SUMA, atskaičius nedalyvaujančiose valstybėse narėse ar trečiosiose šalyse esančių PATRONUOJAMŲJŲ ĮMONIŲ DALĮ: 030 straipsnis gaunamas iš 010 straipsnio atėmus 020 straipsnį

                     4

                     Ši forma turi būti užpildyta laikantis atskirai pateiktų nurodymų.

      II PRIEDAS

                     MOKESČIŲ APSKAIČIAVIMAS

                     Ataskaitinis laikotarpis

                     PAVADINIMAS

                     VISAS TURTAS

                     Data

                     PFĮ kodas

                     LEI kodas

                     Straipsnis

                     Įstaigos tipas

                     Auditoriaus patikrinimo patvirtinimas (Taip/Ne)

                     Visas turtas

                     Pastabos

                     010

                     020

                     030

                     040

                     010

                     VISAS TURTAS pagal Reglamento (ES) Nr. 468/2014 (ECB/2014/17) 51 straipsnį

                     1, 2, 3, 4, 5

                     020

                     VISAS TURTAS pagal šio sprendimo 7 straipsnio 2 dalies a arba b punktus

                     6 arba 7

                     030

                     VISAS TURTAS pagal šio sprendimo 7 straipsnio 3 dalies b punktą: 030 straipsnis gaunamas iš 031 straipsnio atėmus 032 straipsnį pridėjus 033 straipsnį ir atėmus 034 straipsnį

                     8

                  031

                  Visų grupės subjektų, įsteigtų dalyvaujančiose valstybėse narėse, visas turtas

                  032

                  Dalyvaujančiose valstybėse narėse įsteigtų prižiūrimų subjektų grupės vidaus pozicijos (iš ataskaitų rinkinių, naudojamų likučiams panaikinti grupės atskaitomybės tikslais) – neprivaloma

                  033

                  Prestižas, įtrauktas į prižiūrimos grupės patronuojančiosios įmonės konsoliduotas finansines ataskaitas – privaloma

                  034

                  Prestižas, priskirtas nedalyvaujančiose valstybėse narėse ar trečiosiose šalyse įsteigtoms patronuojamosioms įmonėms – neprivaloma

                     040

                     Prižiūrimo subjekto ar prižiūrimos grupės, priskiriamų mažiau svarbiems remiantis ECB sprendimu, priimtu pagal Reglamento (ES) Nr. 1024/2013 6 straipsnio 4 dalį kartu su Reglamento (ES) Nr. 468/2014 (ECB/2014/17) 70 straipsnio 1 dalimi ir 71 straipsniu ir Reglamento (ES) Nr. 1163/2014 (ECB/2014/41) 10 straipsnio 3 dalies d punktu, visas turtas.

                     9

                     Ši forma turi būti užpildyta laikantis atskirai pateiktų nurodymų.


title: 2012/359/ES: 2012 m. birželio 28 d. Europos centrinio banko sprendimas, kuriuo iš dalies keičiamas Sprendimas ECB/2011/25 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu (ECB/2012/11)

text:
5.7.2012

               LT

               Europos Sąjungos oficialusis leidinys

               L 175/17

         EUROPOS CENTRINIO BANKO SPRENDIMAS
   2012 m. birželio 28 d.
   kuriuo iš dalies keičiamas Sprendimas ECB/2011/25 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu
   (ECB/2012/11)
   (2012/359/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką ir 18 straipsnio 2 dalį,
   kadangi:

               (1)

               vadovaujantis Europos centrinių bankų sistemos ir Europos Centrinio Banko statuto 18 straipsnio 1 dalimi, Europos Centrinis Bankas (ECB) ir valstybių narių, kurių valiuta yra euro, nacionaliniai centriniai bankai (toliau – NCB) gali atlikti kredito operacijas su kredito įstaigomis ir kitais rinkos dalyviais skolinant lėšas užtikrinus pakankamu įkeitimu. Eurosistemos pinigų politikos operacijoms reikalingo įkaito tinkamumo kriterijai yra nustatyti 2011 m. rugsėjo 20 d. Gairių ECB/2011/14 dėl Eurosistemos pinigų politikos priemonių ir procedūrų (1) I priede;

               (2)

               Valdančioji taryba mano, kad, siekiant pagerinti likvidumo teikimą Eurosistemos pinigų politikos operacijų kitoms sandorių šalims, turėtų būti išplėsti kriterijai, kuriais apibrėžiamas turtu užtikrintų vertybinių popierių, kurie gali būti įkaitu Eurosistemos pinigų politikos operacijoms, tinkamumas;

               (3)

               šias priemones reikia taikyti laikinai, kol Valdančioji taryba nuspręs, kad finansų sistemos stabilumas leidžia taikyti bendrą Eurosistemos pinigų politikos operacijų sistemą;

               (4)

               todėl reikia iš dalies pakeisti 2011 m. gruodžio 14 d. Sprendimą ECB/2011/25 dėl papildomų laikinų priemonių, susijusių su Eurosistemos refinansavimo operacijomis ir įkaito tinkamumu (2),

         PRIĖMĖ ŠĮ SPRENDIMĄ:
   1 straipsnis
   Dalinis pakeitimas
   Sprendimo ECB/2011/25 3 straipsnis pakeičiamas taip:

      „3 straipsnis
      Tam tikrų turtu užtikrintų vertybinių popierių priimtinumas
      1.   Be turtu užtikrintų vertybinių popierių (TUVP), kurie yra tinkami pagal Gairių ECB/2011/14 I priedo 6 skyrių, TUVP, kurie neatitinka Gairių ECB/2011/14 I priedo 6.3.2 skirsnyje nurodytų kredito vertinimo reikalavimų, tačiau atitinka visus kitus pagal Gaires ECB/2011/14 TUVP taikomus tinkamumo kriterijus, yra tinkami būti įkaitu Eurosistemos pinigų politikos operacijoms, jeigu emisijos metu ir bet kada vėliau jie turi du bent trijų B (3) reitingus. Jie taip pat atitinka visus šiuos reikalavimus:

                  a)

                  pinigų srautą sukuriantis turtas, kuriuo užtikrinti TUVP, priklauso vienai iš šių turto klasių: i) būsto paskolos; ii) paskolos mažoms ir vidutinėms įmonėms (MVĮ); iii) komercinio turto paskolos; iv) paskolos automobiliams; v) finansinė nuoma ir vartojimo paskolos;

                  b)

                  tarp pinigų srautą sukuriančio turto nėra jokio skirtingų turto klasių derinio;

                  c)

                  pinigų srautą sukuriančiame turte, kuriuo užtikrinami TUVP, nėra paskolų, kurios:

                              i)

                              nėra grąžinamos (angl. k. non-performing) TUVP emisijos metu;

                              ii)

                              nėra grąžinamos kai įtraukiamos į TUVP jo galiojimo metu, pavyzdžiui, pakeičiant pinigų srautą sukuriantį turtą; arba

                              iii)

                              bet kuriuo metu yra struktūruotos, sindikuotos arba su finansiniu svertu;

                  d)

                  TUVP sandorių dokumentuose yra aptarnavimo (angl. k. servicing) tęstinumo nuostatų.

            2.   1 dalyje nurodytiems TUVP, kurie turi du bent vienos A (4) reitingus, taikomas 16 % įvertinimas mažesne nei rinkos verte.
      3.   1 dalyje nurodytiems TUVP, kurie neturi dviejų bent vienos A reitingų, taikomi šie įvertinimo mažesne nei rinkos verte dydžiai: a) TUVP, kurie užtikrinti komercinio turto paskolomis, taikomas 32 % įvertinimas mažesne nei rinkos verte, b) visiems kitiems TUVP taikomas 26 % įvertinimas mažesne nei rinkos verte.
      4.   Kita sandorio šalis negali pateikti TUVP, kurie yra tinkami pagal 1 dalį, įkaitu, jeigu kita sandorio šalis arba bet kuri trečioji šalis, su kuria ji susijusi glaudžiais ryšiais, TUVP atžvilgiu veikia kaip palūkanų normų rizikos draudikė.
      5.   Šiame straipsnyje terminai „mažoji įmonė“ ir „vidutinė įmonė“ reiškia tą patį kaip ir terminai 2003 m. gegužės 6 d. Komisijos rekomendacijoje 2003/361/EB dėl labai mažų, mažųjų ir vidutinių įmonių apibrėžimo (5).
      6.   Įkaitu Eurosistemos pinigų politikos operacijoms NCB gali priimti TUVP, kurių užtikrinamasis turtas apima būsto paskolas arba paskolas MVĮ, arba šių abiejų rūšių paskolas, ir kurie neatitinka Gairių ECB/2011/14 I priedo 6.3.2 skirsnyje nurodytų kredito vertinimo reikalavimų bei šio straipsnio 1 dalies a–d punktuose bei 4 dalyje nustatytų reikalavimų, tačiau atitinka visus kitus pagal Gaires ECB/2011/14 TUVP taikomus tinkamumo kriterijus ir turi du bent trijų B reitingus. Priimami tik tie šie TUVP, kurie buvo išleisti iki 2012 m. birželio 20 d., ir jiems taikomas 32 % įvertinimas mažesne nei rinkos verte.“

   2 straipsnis
   Įsigaliojimas
   Šis sprendimas įsigalioja 2012 m. birželio 29 d.

      Priimta Frankfurte prie Maino 2012 m. birželio 28 d.

            ECB Pirmininkas

         Mario DRAGHI

      (1)  OL L 331, 2011 12 14, p. 1.

      (2)  OL L 341, 2011 12 22, p. 65.

      (3)  „Trijų B“ reitingas – tai ne mažesnis kaip „Baa3“ reitingas pagal Moody’s, „BBB-“ pagal Fitch arba Standard & Poor’s arba „BBB“ pagal DBRS.

      (4)  „Vienos A“ reitingas – tai ne mažesnis kaip „A3“ reitingas pagal Moody’s, „A-“ pagal Fitch arba Standard & Poor’s arba „AL“ pagal DBRS.

      (5)  OL L 124, 2003 5 20, p. 36.


title: 2014/168/ES: 2014 m. kovo 18 d. Tarybos sprendimas, kuriuo skiriamas Europos ekonomikos ir socialinių reikalų komiteto Slovakijai atstovaujantis narys

text:
26.3.2014

               LT

               Europos Sąjungos oficialusis leidinys

               L 90/20

      TARYBOS SPRENDIMAS

   2014 m. kovo 18 d.
   kuriuo skiriamas Europos ekonomikos ir socialinių reikalų komiteto Slovakijai atstovaujantis narys
   (2014/168/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Slovakijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Dušan BARČIK kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Anton SZALAY, President of Slovak Trade Union of Health and Social Services.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. kovo 18 d.

            Tarybos vardu

            Pirmininkas

         E. VENIZELOS

      (1)  OL L 251, 2010 9 25, p. 8.


title: 2016 m. rugsėjo 20 d. Tarybos sprendimas (ES) 2016/1743 dėl Europos Sąjungos ir Kolumbijos Respublikos susitarimo dėl bevizio režimo trumpalaikio buvimo atveju sudarymo Europos Sąjungos vardu

text:
30.9.2016

               LT

               Europos Sąjungos oficialusis leidinys

               L 264/25

         TARYBOS SPRENDIMAS (ES) 2016/1743
   2016 m. rugsėjo 20 d.
   dėl Europos Sąjungos ir Kolumbijos Respublikos susitarimo dėl bevizio režimo trumpalaikio buvimo atveju sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 6 dalies antros pastraipos a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Komisija Europos Sąjungos vardu derėjosi dėl susitarimo su Kolumbijos Respublika dėl bevizio režimo trumpalaikio buvimo atveju (toliau – Susitarimas);

               (2)

               pagal Tarybos sprendimą (ES) 2015/2399 (2) Susitarimas buvo pasirašytas ir yra laikinai taikomas nuo 2015 m. gruodžio 3 d.;

               (3)

               Susitarimu įsteigiamas Jungtinis ekspertų komitetas Susitarimo valdymui. Sąjungai tame Jungtiniame komitete atstovauja Komisija, kuriai turėtų padėti valstybių narių atstovai;

               (4)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB (3), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šis sprendimas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB (4), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Kolumbijos Respublikos susitarimas dėl bevizio režimo trumpalaikio buvimo atveju.
   2 straipsnis
   Tarybos pirmininkas Sąjungos vardu pateikia Susitarimo 8 straipsnio 1 dalyje numatytą pranešimą (5).
   3 straipsnis
   Komisija, padedama valstybių narių atstovų, atstovauja Sąjungai pagal Susitarimo 6 straipsnį įsteigtame Jungtiniame ekspertų komitete.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. rugsėjo 20 d.

            Tarybos vardu

            Pirmininkas

         I. KORČOK

      (1)  2016 m. birželio 8 d. pritarimas (dar nepaskelbtas Oficialiajame leidinyje).

      (2)  2015 m. spalio 26 d. Tarybos sprendimas (ES) 2015/2399 dėl Europos Sąjungos ir Kolumbijos Respublikos susitarimo dėl bevizio režimo trumpalaikio buvimo atveju pasirašymo Europos Sąjungos vardu ir laikino taikymo (OL L 333, 2015 12 19, p. 1).

      (3)  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43).

      (4)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.